**ЖСН 780206400146**

**тел: 87770986855**

**МӘДІ Гүлназым Тұрсынқызы,**

**Қ.Бектаев атындағы жалпы білім беретін мектебінің тарих пәні мұғалімі.**

**Түркістан облысы, Ордабасы ауданы**

**РЕФЛЕКСИЯ АРҚЫЛЫ ЭССЕ ЖАЗУҒА ҮЙРЕТЕ БІЛУ – МҰҒАЛІМНІҢ ҚҰЗЫРЕТТІЛІГІ**

Қазіргі білім беру саласында қолданатын заманауи тәсілдердің ең негізгі ерекшелігі – оқушылардың алған білімдерін иеленіп қана қоймай, оларды іс жүзінде өмірде пайдалана алуы болып табылады. Барлық мамандықтағы адамдар іскерлік қарым-қатынас жасау, табысқа қол жеткізу үшін өз жаңалығын жүзеге асыра алатын, басқа адамдардың ой-пікіріне көзқарасын білдіретін, өзіндік тұжырым жасай алатын тұлға болуы керек. Осыған сәйкес оқушылардың бойына қалыптастыратын дағдыларға қойылатын талаптардың да түбегейлі өзгеруі себеп болып отыр. Бұл өзгерістер белгілі бір құзіреттіліктерге айтарлықтай әсер ететіні белгілі. Адамның өзінің санасына, ойлауына және мінез құлқына, қол жеткізген білімі мен қылықтарына назар аударуы, ой елегінен өткізуі рефлексия деп қарастырылады. Рефлексия – бұл адамның өз ойын, сезімі мен уәждерін ұғынуы, талдауы. Ой, сөз, қиял сияқты саналы қызметтің барлығы рефлексивті ойлау бола алады. Адамның өзіндік талдауы, өз жағдайын, қылықтарын, өткен оқиғаларға талдау жасауы. Қазіргі таңда адамның өз әрекетіне рефлексия жасаудың көптеген түрлері бар. Соның бірі ретінде эссені қарастыруымызға болады. Сол себепті біз сабақ жоспарын құру барысында эссе жазу бағытын кеңінен қолдануға тырысамыз. Эссе дегеніміз (фр. тіл. essai -тәжірбие, лат.т. exagium – құрау ) – философиялық, әдеби, тарихи, публицистикалық, әлеуметтанулық, саяси және тағы басқа саладағы ғылыми емес, автордың жеке көзқарасын білдіретін прозалық мәтін. Эссе бірнеше түрлері бар: сипаттамалық, анықтамалық, хабарламалық, салыстырмалы, дәлелдеме, аргументтік, әдеби эссе. Біз сабағымызда оқушыларымызды эссе түрлерін пайдалана отырып, өз ойларын жазбаша сауатты білдіруге, өз пікірлерін нақты аргументтермен дәлелдеуге үйретуге жетелейміз. Енді рефлексияны осы эссені жазуға дағдыландыруға қалай пайдалануға болады? Ол үшін бірнеше дайын құрылымдар немесе суреттер ұсыну арқылы сабақтың бойындағы өз әрекетін бағалауға біртіндеп әкелеміз. Мысалы: «Рефлексивті экранды» алайық. Ол экрандағы жазбалар негізінде орындалуы тиіс. Экрандағы фразаларды негізге ала отырып, пікірлерін айтулары керек. Мысалы:

Бүгінгі сабақтан ұққаным...

Мен үшін жаңалық болғаны...

Мен үшін түсінуге қиын болғаны...

Сәтті шыққаны...

Жетілдіруді қажет ететіні..

Эссе жазуда ең тиімді болып саналатын «ТАФТТ» (тезис, аргумент факт, талдау, тұжырым) әдісі туралы айтайық. Осы рефлексияны ТАФТТ әдісімен байланыстыруға болады. Эссенің құрылымы бойынша кіріспе бөлімде нақты қандай сұрақтарға жауап беру керектігіне машықтанып, түрлі жаттығулар арқылы эссенің бөліктерін жазуды меңгереді.

Тезис-автордың басты ойы және негіз болатын тұжырымдар, негіздер немесе дауласудағы кез келген  тұжырымдарды білдіреді. Аргумент- пікір, ойдың немесе теорияның ақиқаттығына келтірілетін дәлелі. Факт- шынымен болған, ойдан шығарылмаған оқиға, жағдай, құбылыс; берік тағайындалған білім; қандай да бір болжамды тексеру болып табылатын қандай да бір қорытынды, түйін үшін қызмет ететін тәжірибедегі мәліметтерді келтіреміз. Талдап, тұжырым жасап, қорытынды жасалады.

Қарапайым «блоб ағашының» өзін эссе жаздыру қадамдары ретінде қарастырып, ТАФТТ әдісін жетілдіруге болады. Мысалы, тезис ретінде өздерінің қай деңгейде тұратынын айтқызып, әрі қарай аргумент келтіріп, дәлелдеу, тұжырымдау алгоритмін орындаса, біртіндеп дағды қалыптасады. Сабақ сайын кері байланыс орнатып, оны талдату арқылы біртіндеп эссе жазуға дағдылана бастағанын байқайтын боламыз.

Эссе жазуға дағдыландыру үшін ПТМС-формуласын тиімді пайдалану арқылы жетілдіруге болады.

Тақырып-оқиғаның маңызы болды ма, болмады ма сұрағына жауап береді. Позиция-«Менің ойымша,...»

Түсіндіру- «Себебі, мен оны былай түсіндіремін»

Мысал- «Оны мен мына дәлел, дәйек арқылы келтіре аламын»

Салдар-«Осыған байланысты мен мынадай қорытынды шешімге келдім»

Келесі әдіс «Сұрақтан басталып, сұрақпен аяқталатын» эссетақырып бойынша бір сұрағымен басталып, басқа сұрағымен аяқталуы мүмкін. Бұл жерде сұрақтардың адресаттары сан-алуан болу мүмкіндігін ескертіп кеткен жөн: сұрақтарды өзіңе, көршіңе, бүкіл аудиторияға, жеке адамға, авторға, т.б. қоюға болады. Сұрақтар тіпті ешкімге де бағышталмауы мүмкін (риторикалық сұрақтар)

Оқушының ойын, қиялын жетілдіретін келесі әдіс «Үшбу хат»арқылы **э**ссенің сабақта қарастырған шығарма (идея, теорема, формула, кітап, т.б.) авторына хат формасында жазылуы да орынды. Хатты бүгінгі сабақ тақырыбы төңірегінде мұғалімге немесе сыныптағы басқа бір оқушыға да жазуға болады.

Сонымен қатар, «Т» кестесін пайдалана отырып бір**-**бірінеқарама-қарсы («иә/жоқ», «келісемін/келіспеймін», «қарсымын/жақтаймын», «ішкі/сыртқы», «басы/аяғы», «маңызды/маңызды емес», «себебі/салдары» секілді) немесе салыстыруға болатын (мәселен, екі объект) ақпарат пен пікірлерді келтіруге болады.

Енді эссе құрылымына тоқталайық. Эссенің құрылымы бойынша мына сұрақтарға жауап берейік. Жоспар құрдыңыз ба? Эссе жазу жоспарыңыздың дәлелдеріңіздің ретіне сәйкес келеді ме? ТАФТТ құрастырдыңыз ба?

Кіріспеде тақырыптың маңыздылығы мен өзектілі, тақырыптағы негізгі ұғымға немесе терминге анықтама бере отырып, басты мәселені көрсету керек.

Негізгі бөлім – негізгі ой мен мәселеге байланысты аргументтер жинақталған бөлім. Негізгі бөлімде дәлелдер, дәйектемелерді,түрлі статистикалық мәліметтер мен схемаларды қолданып, тақырыпты ашады, көтерілген мәселені айқындап, оның туу себептерін көрсетеді.

Негізгі бөлімді жазу барысында мына сұрақтарды назарға алайық. Сіз негізгі деген бөлімдерді атауларына сәйкестендіріп жазудасыз ба? Әр бөлімде ең ғана сұрақ қойып, оған жауап іздейсіз бе? Әр бөлімде зерттеудің логикалық реттілігі мен бірізділігі қадағалана ма? Сіз дәлелдерді ұтымды түрде қолданасыз ба? Ақпарат көздеріне сілтемелерді дұрыс жасадыңыз ба? Ой мен сөздің қайталануын болдырмай отырсыз ба? Зерттеуіңіз тым жалпылама сипат алған жоқ па? Өз пікіріңізді келтіруді ұмытқан жоқсыз ба?

Қорытындыда нақты және айқын тезистер келтіріліп, проблеманы шешуде қолдануға тұрарлық нақты ұсыныстар келтіріледі және ұсыныстар өмірде кездесетін ситуациялар тұрғысынан келтірілген, нақты өмірмен тығыз байланысты болады. Қорытынды бөліміңіз қысқа әрі тақырыпқа сәйкес түрде нақты жазылды ма? Кіріспедегі проблема шешімін тапты ма? Ұсыныстар жаздыңыз ба? Қорытынды бөлімде әдеттегідей қорытынды жасалады, жазылған мәселе мәні мен мазмұнын күшейтеді, түйін шығарады, шешу жолдарын көрсетеді. Эссенің қорытынды бөлімін жазғанда келесі кілт сөздерді қолдануды ұсынамыз:

Осылайша, жоғары баяндалғандар негізінде қорытынды жасауға болады … Қорыта отырып, ... айтқым келеді.

Оқылған мәтіннің негізінде мынадай тұжырым жасауға болады… Айтылғандарды қорыта отырып, ... айтуға болады.

Бұл әдістер оқушылардың өз ойын анық білдіруге мүмкіндік береді. Мінсіз эссе жазудың дайын ережесі жоқ, дегенмен эссе жазу дағдыларын жүзеге асыруға көмектесетін ережелер мен нұсқаулар бар. Эсседе күрделі тұжырымдар мен тым ұзақ сөйлемдердің болмағаны дұрыс. Эсседе автор өзінің көзқарасына көндірмейді, ол өз ойы арқылы оқырманды ойландырып, мәселені талқылауға шақырады. Өз іс-тәжірибемізде оқушылардың ойлау қабілетіне түрткі болатын эссе жазуды қолданудың тиімділігі зор екеніне көзіміз жетіп отыр.